Waterkloof-bevelvoerder Saterdag begrawe | Maroela Media
Brig.genl. Motlhokomedi Kenneth Petso.
Brig.genl. Motlhokomedi Kenneth Petso, bevelvoerder van die Waterkloof-lugmagbasis in Pretoria, sal Saterdag tydens ŉ militêre begrafnis in Mahikeng in Noordwes te ruste gelê word.
Die 53-jarige Petso se liggaam is Dinsdag op die M17 naby Soshanguve gevind, nadat hy vroeër verdwyn het.
Kol. Eugene Motati, woordvoerder van die lugmag, het aan SABC-nuus gesê die polisie, lede van die militêre polisie en die intelligensie-eenheid werk saam om die omstandighede wat tot Petso se dood gelei het, uit te pluis.
“Genl. Petso was ŉ vlieënier en is aangestel as bevelvoerder by Waterkloof. Hy was ŉ aangename man en ŉ afgeronde offisier, ŉ ware heer. Ons gaan hom nog lank mis,” het Motati gesê.
Ramkat · 5 dae gelede
Daar is mense in die mooi land van ons wat absoluut geen respek het vir die medemens nie. Rus in vrede.
Genl u was vir my en ons Basis ‘n goeie Belvoerder gewees, u wat ‘n gemoedelik persoonlikheid gehad en ons altyd met ‘n glimlag tegemoet gekom het, gaan gemis word. Dit is baie hartseer dat ‘n sagte goeie mens so tot ‘n lewens einde moes gekom het. Saluur u Genl, rus in vrede..sepela gabotse.
lh · 4 dae gelede
So jammer vir julle verlies Pieter! hy word oral geloof vir sy integriteit en met jou skrywe by, kan ek ook net sê: SALUUT! mag u in vrede rus Generaal . . .